इन्फोसिस के पुणे ऑफिस में महिला कैशियर से दुष्कर्म
दिव्य मराठी न्यूज नेटवर्क | पुणे
इन्फोसिसके कैंपस में केंटीन की एक महिला से दो लोगों द्वारा दुष्कर्म करने का मामला मंगलवार को सामने आया है। पुलिस ने दोनों आरोपियों को कोर्ट में पेश कर जेल भेज दिया है। महिला की मेडिकल रिपोर्ट आना बाकी है। वह मोबाइल भी जब्त कर लिया गया है, जिसमें घटना का वीडियो बनाया था। मामला 27 दिसंबर की रात का है।
पुलिस के अनुसार इन्फोसिस कैंपस की केंटीन में काम करने वाली महिला कैशियर जब अकेली थी, तब दो युवकों ने वॉश रूम में ले जाकर उससे दुष्कर्म किया। सोमवार को महिला ने शिकायत दर्ज कराई। इसके बाद मंगलवार को पुरुषोत्तम बाग (21) निवासी प.बंगाल तथा प्रकाश महाडिक (30) पुणे को गिरफ्तार किया गया है। महिला ने शिकायत में लिखवाया कि दोनों ने घटना का वीडियो बनाकर धमकी दी थी कि यदि किसी को बताया तो वीडियो इंटरनेट पर डाल देंगे। आरोपी युवक कैंपस के फेज-1 के हाउसकीपिंग स्टाफ के सदस्य हैं।
यहां केंटीन को ठेके से दिया हुआ है। यानी पीड़िता और आरोपी इन्फोसिस के कर्मचारी नहीं हैं।
bho_Deva mai_Deva hin_Deva hin_Deva hin_Deva